พอดีหนูมาทำงานต่างจังหวัดแล้วแท้งเด็ก ต้องเอาเด็กไปทำยังไงต่อคะ ไม่มีญาติเลยค่ะ ส่วนพ่อเด็กก็อยู่คนละจังหวัด ต้องทำยังไงต่อคะ. 😔
สวัสดีค่ะ ดอกไม้ริมทาง,หากเกิดการแท้งขึ้นมาเอง ไม่ว่าเด็กทารกจะยังคงมีชีวิตหรือไม่ก็ตาม ควรรีบไปยังโรงพยาบาลที่ใกล้ที่สุดโดยเร็ว ทั้งนี้ แม้จะอยู่ต่างจังหวัด ก็สามารถไปยังโรงพยาบาลที่อยู่ในจังหวัดนั้นๆ ได้ โดยหากไม่มีค่ารักษาพยาบาล ก็ให้ไปโรงพยาบาลของรัฐบาล ซึ่งสามารถใช้สิทธิการรักษาแบบฉุกเฉินได้ ไม่ต้องเสียค่าใช้จ่ายใดๆ ทั้งนี้ หากทารกยังมีชีวิตอยู่ แพทย์ก็จะได้ช่วยชีวิตของเด็กไว้ค่ะ หรือหากไม่มีชีวิตแล้ว ทางโรงพยาบาลก็จะได้จัดการกับศพของทารกให้ถูกต้องค่ะสำหรับตัวมารดาเอง แพทย์ก็จะได้ตรวจว่ามีความผิดปกติหรือไม่ เช่น ยังมีรกค้างอยู่หรือไม่ มีการติดเชื้อในมดลูกหรือไม่ เพื่อที่จะได้รับการรักษาให้ทันท่วงที ป้องกันการเกิดภาวะแทรกซ้อนค่ะนอกจากนี้ ก็ควรแจ้งให้แฟน และพ่อแม่ รหือญาติผู้ใหญ่รับทราบไว้ด้วย เพื่อที่จะได้ช่วยดูแลกันไปค่ะ